**DĖL 2023-2024 METŲ ŠILDYMO SEZONO PABAIGOS ATŠAUKIMO**

2024 m. balandžio 18 d. Nr. MV-208

Rokiškis

 Vadovaudamasis Lietuvos Respublikos šilumos ūkio įstatymo 13 straipsnio 1 dalies nuostatomis, Lietuvos Respublikos energetikos ministro 2010 m. spalio 25 d. įsakymu Nr. 1-297 patvirtintų Šilumos tiekimo ir vartojimo taisyklių 61, 63, 65, 66 punktais:

 1. N u s t a t a u, kad 2023–2024 metų šildymo sezono pabaiga atšaukiama nuo 2024 m. balandžio 19 d. Rokiškio rajono savivaldybės biudžetinėse ir viešosiose įstaigose, kurių savininkė ar dalininkė yra Rokiškio rajono savivaldybė, bei savivaldybės kontroliuojamose uždarosiose akcinėse ir akcinėse bendrovėse.

 2. N u r o d a u, kad šilumos vartotojams (įskaitant daugiabučius namus), kurių savininkė ar dalininkė Rokiškio rajono savivaldybė nėra, šildymo sezono pabaiga atšaukiama nuo 2024 m. balandžio 19 d., o šiame punkte minimi šilumos vartotojai, nusprendę neatšaukti savo pastatų šildymo sezono pabaigos, apie sprendimą praneša šilumos tiekėjui.

3. P a v e d u Kultūros ir komunikacijos skyriui paskelbti šį įsakymą vietos spaudoje.

 Šis potvarkis per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Vilma Navikė